Universitatea Craiova - Voluntari (sâmbătă, ora 21:45 , Digi Sport 1 )

Sepsi Sfantu Gheorghe - Viitorul (sâmbătă, ora 19:00, Digi Sport 1)

Duminică, 20 martie, Marele Premiu al Australiei deschide noul sezon, pe circuitul de la Melbourne. Digi Sport va transmite vineri antrenamentele libere, iar sâmbătă calificările, comentate de cea mai bună echipă din presa auto-moto, Antal Putinică și Florin Ion.

Digi Sport va transmite, de asemenea, alături de cursele din Formula 1, și celelalte competiții importante din auto, GP2, GP3 și Supercupa Porsche. Astfel, aceste competiții întregesc pachetul sporturilor cu motor la Digi Sport, unde de asemenea puteți urmări Mondialul de Motociclism viteză.

Sezonul 2016 al Formulei 1 va avea 21 de curse, prima la Melbourne, iar ultima, pe 27 noiembrie, la Abu Dhabi. Revine Marele Premiu al Europei, după 4 ani, dar nu la Valencia, ci pe noul circuit stradal de la Baku, din Azerbaidjan. 11 echipe vor lua startul în competiție, cu 22 de piloți pe grilă.

Noul sezon va aduce foarte multe noutăți, printre care și implicarea oficială a constructorului Renault. Lista de start va fi completată de teamul american Hass. Gene Hass, proprietar de echipă și în NASCAR, a decis să se implice în Formula 1 alături de motoristul Ferrari.

În 2016 vor fi promovați nu mai puțin de trei piloți debutanți: Pascal Werhlein și Rio Haryanto, la Manor Racing, și Jolyon Palmer, la Renault F1. Werhlein este cel mai tânăr campion din istoria DTM-ului, Haryanto vine din seria GP2, iar Palmer este campionul din 2014 în aceeași serie GP2.

Sezonul 2016 din Formula 1 va debuta pe 18 martie, la Melbourne. Primele antrenamente vor fi vineri dimineața, de la ora 3:30, în direct pe Digi Sport 1.

Etichete:

,

,

,